Здравейте, били сме няколко наследници страна по имотно дело преди 10г. Последното решение е на ВКС, което ние печелим. Следва процедура по въвод във владение с изпълнителен лист и т.н. Всичко е нормално 10г., но в последствие всички съсобственици решихме да продаваме. Намери се и купувач. При проверка от наша страна в Агенцията по кадастър за вадене на схема на самостоятелен обект в сграда се оказа,че има грешка. Вместо един самостоятелен обект, има един по-голям и един съседен по-малък /28кв.м/, който е с отделен индентификатор. При описване на съседи на имота в извадените от нас констативни нотариални актове на всички съсобствиници /през годините всеки си е вадил за неговата квота/, никъде не фигурира този от 28 кв.м.При запитване от наша страна, как може да се оправи това, от кадастъра заявиха съответната процедура с правоспособен геодезист и т.н. Намерихме такъв, на когото показахме всички докумнти /нот. актове, съдебни решения и една съдебно-техническа експертиза до апелативния съд/ .Въпросът ми е следния: Дали все още в архива на съда по това дело се пазят съд.решения и съответните експертизи, ако се правени и други такива, защото ние разполагаме само с една? И дали единия от съсобствениците може да вземе препис от тези документи? Необходими са на геодезиста, защото се притеснява за раминаване в квадратурите по нот.акт, схема на имота и реалните размери. В експертизата, която ние имаме няма квадратури. Предварително Ви благодаря! П.П. Много е пространствено обяснението, но се старая да е по- ясно.




Взимане на препис от съд.решение и съдебно-тех.експертиза по дело от преди 10г.
===============================================================================

 

Здравейте, 


внесените в архива дела и други книжа се съхраняват:  

1. в апелативните, окръжните, административните и военните съдилища – 10 години;  

2. в районните съдилища, службите по вписванията и съдебно-изпълнителните служби – 5 години съобразно ПРАВИЛНИК ЗА АДМИНИСТРАЦИЯТА В РАЙОННИТЕ, ОКРЪЖНИТЕ, АДМИНИСТРАТИВНИТЕ, ВОЕННИТЕ И АПЕЛАТИВНИТЕ СЪДИЛИЩА. 


Т.е. би следвало да се снабдите с решението и СТЕ, ако не са изтекли 10 години от архивирането на делото. 


Поздрави,  

адв. Николина Митова  

0898 303092




Благодаря за бързия отговор! Желая Ви изключителен професионален успех!


